Document ID: 31992R2145

Uredba Komisije (EGS) št. 2145/92
z dne 29. julija 1992
o novi določitvi namembnih območij za izvozna nadomestila, izvozne prelevmane in nekatera izvozna dovoljenja za žita in riž
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 1738/92 [2], in zlasti člena 16 (6) Uredbe,
ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [3], kakor je bila nazadnje spremenjena z Uredbo (EGS) št. 674/92 [4], in zlasti člena 17(6) Uredbe,
ker so bila z Uredbo Komisije (EGS) št. 1124/77 [5], kakor je bila nazadnje spremenjena z Uredbo (EGS) št. 3049/89 [6], določena namembna območja, ki se uporabljajo za določitev izvoznih nadomestil in prelevmanov za žita in riž;
ker politične spremembe v vzhodnem bloku, to je razpad Sovjetske zveze in Jugoslavije v samostojne države zahtevajo dopolnitev namembnih območij, kot so bila navedena v Prilogi k Uredbi (EGS) št. 1124/77; ker je potrebno v navedeni Prilogi nadomestiti Sovjetsko zvezo in Jugoslavijo z državami, ki so nastale iz njiju; ker je potrebno izkoristiti to priložnost tudi za to, da se države iz območij I, II, III in IV na novo razporedijo v skupine;
ker je zaradi jasnosti potrebno razveljaviti Uredbo (EGS) št. 1124/77, njene določbe pa povzeti v tej uredbi;
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Namembna območja, ki se uporabljajo za določanje diferenciranih izvoznih nadomestil in prelevmanov za proizvode, navedene v (a), (b) in (c) člena 1 Uredbe (EGS) št. 2727/75 in v (a) in (b) člena 1 Uredbe (EGS) št. 1418/76, so razmejena v Prilogi k tej uredbi.
Razveljavi se Uredba (EGS) št. 1124/77.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporablja se od 1. avgusta 1992.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. julija 1992

Labels: 3
17